שמע קולי
שמע קולי אשר ישמע בקולות; והאל המקבל התפילות; והעושה בלי חקר גדולות; ונפלאות והנורא עלילות; והחכם והקיים לעולם; והגיבור עלי כל היכולות; והרחום והחנון והטוב; והחסיד והמרבה מחילות; אשר ענה לאברהם ויצחק; וישראל למלאות כל שאלות; והעונה בבית כלא ליוסף; ומבור העלהו לגדולות; והעונה במצרים לעמו; והוציאם לחרות מסבלות; והעונה לכל צדיק וחסיד; אשר היו בכל דור בקהילות; והעונה אניות ים בסערות; והעונה למתענה במחלות; והעונה להולכים בישימון; והעונה אסירים בכבלות; והעונה לכל צועק וקורא; וכל באים לפניך לחלות; שמע קולי אשר ישמע בקולות; והאל המקבל התפילות; והחכם והקיים לעולם; והגיבור עלי כל היכולות; והאל המקבל התפילות; שמע קולי אשר ישמע בקולות; 